6.हमारे देश में, अधिकांश लोग, डॉक्टरों को भगवान का दर्जा देते हैं। वे अपने और अपने प्रिय जनों के स्वास्थ्य और जीवन की सुरक्षा आप सबको सौंपते हैं। इसलिए मेडिकल प्रोफेशन केवल एवोकेशन या जीविकोपार्जन का साधन नहीं है। यह एक नोबल प्रोफेशन है जिसमें मानवता के पक्ष को प्राथमिकता दी जाती है। डॉक्टरों के हितों का ध्यान रखने के साथ-साथ मरीजों के, विशेषकर गरीब तबके के मरीजों के हितों को, सर्वोपरि रखना आप सबका सामाजिक और नैतिक दायित्व है। मैं मानता हूँ कि किसी मरीज को फिर से स्वस्थ बनाकर और किसी मरीज की जान बचाकर जो संतोष एक डॉक्टर को मिलता है वह पैसों में नहीं आँका जा सकता है। मेरा मानना है कि संतोष और सार्थकता की दृष्टि से एक डॉक्टर का काम सबसे बढ़कर है।